La secretària tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 1 de setembre, que van del 401/2017 al número 405/2017.
S'informa de les esmenes rebudes i es comenten alguns aspectes relatius l'admissió provisional d'alguns procediments presentats la setmana passada.
Proposta de resolució d'estimació parcial de la Reclamació 184/2017
El ponent de la Proposta de resolució, el senyor Josep Mir, exposa el contingut de les al·legacions rebudes per una de les terceres empreses afectades en aquest procediment i les principals modificacions introduïdes al text de la Proposta de resolució que havia estat objecte d'anàlisi i debat pel Ple de la setmana passada.
La senyora Elisabet Samarra proposa esmenes tècniques al text de la Proposta que seran introduïdes al text definitiu.
Proposta de resolució de desestimació de la Reclamació 201/2017
La senyora Elisabet Samarra, ponent de la Proposta de resolució, exposa detalladament els elements destacats de la tramitació d'aquest procediment i de la fonamentació jurídica d'aquesta Proposta de resolució.
Es debaten alguns aspectes de la Proposta i el senyor Josep Mir fa algunes observacions que s'introduiran per la ponent en el text definitiu.
Proposta de resolució d'estimació de la Reclamació 216/2017
El ponent de la Proposta de resolució, el senyor Josep Mir, exposa que no s'han rebut al·legacions per part de terceres persones afectades i que, per tant, no ha estat objecte de modificació la Proposta que ja va ser presentada i analitzada pel Ple de la setmana passada que resol estimar la reclamació interposada contra l'Oficina Antifrau de Catalunya.
Proposta de resolució de finalització de la Reclamació 221/2017 per pèrdua d'objecte
La senyora Elisabet Samarra, ponent de la Proposta de resolució, exposa els aspectes destacats de la tramitació d'aquest procediment.
El senyor Josep Mir formula una esmena als antecedents que consten al text de la Proposta de resolució de la reclamació interposada contra l'Agència de Salut Pública de Barcelona i s'introdueixen algunes correccions tècniques a proposta del senyor Mir i del senyor Manuel Ibarz.
Proposta de resolució d'estimació de la Reclamació 241/2017
La senyora Elisabet Samarra, ponent de la Proposta de resolució, exposa els aspectes més destacats d'aquest procediment i de la fonamentació jurídica del text de la Proposta que és objecte d'aquest punt de l'ordre.
Es debaten alguns aspectes del supòsit que planteja per part de tots els membres del Ple i el senyor Josep Mir formula consideracions en relació amb el text proposat que s'introduiran per la ponent en el text definitiu.
Proposta de resolució de desestimació de la Reclamació 259/2017
La ponent de la Proposta de resolució, la senyora Elisabet Samarra, exposa els elements més destacats de la tramitació d'aquest procediment i de la fonamentació jurídica d'aquesta Proposta de resolució interposat contra l'Ajuntament d'Amer i plantejat per un particular.
Es debaten alguns aspectes d'aquest expedient per part de tots els membres del Ple i es valora introduir elements addicionals a la fonamentació jurídica de la Proposta.
La ponent elaborarà un nou text de la Proposta de resolució que serà objecte d'anàlisi pel Ple de la setmana vinent.
Proposta de resolució de finalització de la Reclamació 262/2017 mitjançant acord de mediació
La senyora Elisabet Samarra, ponent de la Proposta de resolució, exposa la tramitació d'aquest procediment i el contingut de l'acord de mediació assolit per les parts.
El senyor Josep Mir formula una esmena en relació amb els antecedents del text que s'introduirà per la ponent en el text definitiu de la Resolució.
Proposta d'acord d'acumulació de les Reclamacions 321/2017, 322/2017, 323/2017, 324/2017 i 325/2017
El senyor Josep Mir, ponent d'aquest procediment, exposa la necessitat d'acumular la tramitació d'aquestes reclamacions que requereixen la celebració d'una sessió de mediació conjunta i alhora l'informe en algun cas de l'Autoritat Catalana de Protecció de Dades.
Proposta de resolució de finalització de la Reclamació 337/2017 per pèrdua d'objecte
El senyor Josep Mir, ponent d'aquesta Proposta de resolució, exposa les actuacions dutes a terme en aquest procediment que finalitza per pèrdua sobrevinguda de l'objecte de reclamació atès que li ha estat lliurada a la persona reclamant la informació reclamada durant la tramitació de l'expedient davant la Comissió.
La presidenta, la senyora Elisabet Samarra informa a la resta de membres del Ple que s'està tramitant la incorporació de dues persones de reforç, tècnics juristes, a la Comissió, així com la necessitat d'adaptar el text del Projecte de conveni de col·laboració amb el Síndic de Greuges al nou Reglament de la GAIP per poder preveure properament la seva signatura.